**התנסות במחקר – המעבדה לתהליכים דינאמיים בפסיכופתולוגיה ופסיכותרפיה – תשפ"ג**

המעבדה לתהליכים דינאמיים בפסיכופתולוגיה ופסיכותרפיה בראשות ד"ר יוגב קיויתי מציעה אפשרות להתנסות במחקר עבור סטודנטים לתואר ראשון בשנת הלימודים תשפ"ג.

המעבדה מתמקדת בהבנה של הפרעות נפשיות והטיפול בהן, ובפרט הפרעת אישיות גבולית – הפרעה המתאפיינת בחוסר יציבות בזהות, בקשרים בין אישיים וברגשות.

בשנה הקרובה, צפויה המעבדה לעסוק במספר פרוייקטים עיקריים:

1. מחקר התערבותי לשיפור יכולות מנטליזציה (היכולת להבין מצבים מנטליים) בקרב אנשים עם הפרעת אישיות גבולית.
2. מחקר להערכה של יכולות אוטומטיות/לא מודעות של מנטליזציה בקרב אנשים עם הפרעת אישיות גבולית.
3. מטה-אנליזה שבוחנת את ההשפעה של תחלואה נלווית של הפרעות אישיות על היעילות של טיפולים להפרעות אחרות.
4. הטמעה של טיפול ממוקד בהפרעות אישיות במרכז לטיפול בהתמכרויות.

במסגרת ההתנסות במחקר, סטודנטים ייקחו חלק בכל מגוון הפעילות של המעבדה – תכנון המחקרים (הקמת תשתית המחקר, תרגום ובנייה של שאלונים, בניית תהליכי עבודה), הרצת מחקרים ואיסוף נתונים וכן עיבוד הנתונים (כגון הכנת הנתונים לקראת ניתוח סטטיסטי). בנוסף, הסטודנטים ישתתפו בישיבת המעבדה אחת לשבועיים בימי חמישי בשעות 8:20-9:50 אשר תכלול דיון על העבודה השוטפת במעבדה וכן קריאה משותפת ודיון במאמרים.

להגשת מועמדות להתנסות, יש למלא את הטופס הבא:

https://docs.google.com/forms/d/e/1FAIpQLSemcuqusnBoKGTD\_uE\_nRmjf0tHQlHZNZD9jACDgiGZEC4VJw/viewform?usp=sf\_link

צוות המעבדה ייצור עמכם קשר תוך מספר שבועות עם הסבר על השלבים הבאים בהתנסות.

לפרטים נוספים ניתן לפנות לשיר בסון, דוקטורנטית ומנהלת המעבדה, בכתובת דוא"ל: shir.basson@gmail.com